text: Nu må der kun ryges på ståpladserne
  26 maj 2015 kl. 13.08
  Blue Water Arena i Esbjerg indfører rygepolitik fra den kommende sæson. Det betyder, at der kun må ryges på ståpladserne.
  Der er kun tre kampe tilbage i Superligaen i denne sæson. Rygere med siddepladser må hellere få røget af, for når den ny sæson begynder i juli, indfører stadion i Esbjerg ? Blue Water Arena ? en rygepolitik.
  Den lægger følgende begrænsninger på rygning:
  Det er forbudt at ryge på alle tribuner med siddepladser. Forbuddet gælder også gangarealer på tribunerne.
  På ståpladserne må der fortsat ryges.
  TV SYD har i Nyhederne kl. 22.20 et indslag om rygepolitikken.
  